নিউজ ডেস্ক : ভাৰতত মাংকিপক্সত আক্ৰান্ত হোৱা লোকৰ সংখ্যা ক্ৰমাৎ বৃদ্ধি পাবলৈ ধৰিছে। এই পৰ্য্যন্ত দেশত মাংকিপক্সত আক্ৰান্ত লোকৰ সংখ্যা চাৰিজনলৈ বৃদ্ধি পাইছে। বিগত ১৪ জুলাইতে এই ঘটনা পোহৰলৈ আহিছিল। বিদেশৰ পৰা কেৰালালৈ অহা এজন ব্যক্তি এই ৰোগত আক্ৰান্ত হোৱাৰ খবৰ পোৱা গৈছিল। কেৰালাৰ স্বাস্থ্য মন্ত্ৰী বীণা জৰ্জে কৈছিল যে ব্যক্তিগৰাকী তিনিদিন আগতে সংযুক্ত আৰৱৰ পৰা আহিছিল আৰু তাতেই মাংকিপক্সত আক্ৰান্ত এজন লোকৰ সংস্পৰ্শলৈ আহিছিল। তেওঁৰ তেজৰ নমুনা পুনেৰ নেচনেল ইনষ্টিটিউট অৱ ভাইৰোলজীত পৰীক্ষা কৰা হৈছিল, পৰীক্ষাৰ প্ৰতিবেদন লাভ কৰা তথ্য অনুসৰিয়েই মানুহজনৰ মাংকিপক্সত আক্ৰান্ত হোৱাৰ কথা নিশ্চিত হৈছিল।
মাংকিপক্স হৈছে এক ভাইৰাছজনিত ৰোগ, সংক্ৰমিত কৰাৰ শক্তিশালী ক্ষমতা থকা এবিধ ভাইৰাছ। ইয়াৰ লক্ষণবোৰ সৰুআইৰ দৰে একেই। আমেৰিকা যুক্তৰাষ্ট্ৰৰ ৰোগ নিয়ন্ত্ৰণ আৰু প্ৰতিৰোধ কেন্দ্ৰই (চিডিচি) কয় যে এনেধৰণৰ সংক্ৰমণ প্ৰথমবাৰৰ বাবে ১৯৫৮ চনত ধৰা পৰিছিল। বান্দৰৰ মাজত আই বা পক্সৰ দৰে ৰোগ বিয়পি পৰিছিল। সেইকাৰণে ইয়াক মাংকিপক্স বুলি কোৱা হয়।
মাংকিপক্সৰ লক্ষণবোৰ কি?
Search for:
হিমন্ত মন্ত্ৰীসভাৰ প্ৰধান সেনাপতি কোন? হঠাৎ দূৰত্ব বাঢ়িছে নেকি হিমন্ত-পীয়ুষৰ?
